Iveki.

Ngenxa ye bolide ze Easter, Imvo iya ku- puma ngeveki ezayo ngolwesi-Hlanu.

I Palamente kwazisiwe uknba iyaku- hlangana e Kapa ngo 25 May 1888.

Umhla abakuhlala ngawo esihlalweni o Meja, e Mtata, no Ndabeni, e Kokstad, ukwamkela amagama amalungu okuya kumela elaba Tembn oliqnka elama Mfengu, nelase Mbo, ngowa 24 April.

Kwincwadi ayibhalele kwipepa laba- mhlope lalapa e Qonce u Mr. Brownlee, uti ubenganikwanga ngu Rulameni igunya lokuvakalisa ukuba intambo ezibope inkosi ezisebunzimeni zisakunyiuyiswa.

U Rulumeni ukupe igaziso soknba kuqala ku 31 March de kube ngo 31 March 1889 imazi yembhabala ingadutynlwa kumablati akwa Bnlumeni akulomandla wage Qonce nowase Monti. Lityala koyidubuleyo.

U Dr. Johnston wase Mtata ute ngoku- dlokova kwe hashe wawa lapulusha ngaye isitutyana, wapuka nbatnbo, ubuye wakwela noko wafunzela kwa Mr. Blakeway, apo ebesiya kona kukangela umntwana ofayo.

Ixego le Jelimeni u William Belzar esapa e Bhalase, lizidubule ngepistoli ebucotsheni ngolwesi-Bini lwegqitileyo lafa. Isizatu asaziwa.

Ukuba ufuna ukwahlula umntu oqeqeshe- lwe ekukanyeni kwimbudlela engaziqondiyo into zokukanya, gcina xa avala ucango. Owaqeqeshwayo uluvala kakuhle, imbudlela iyalugadlela.

Igwangqa elingu William Wilson lipambi kwenkundla yamatyala e Dayimani, ngo- kugalela umfo ontsundu ongu Frans nge palafini limtshise, u Wilson ute yingozi. Ubeyivusa i “ boy ” leyo suka yotuka yagila ilampu abeyipete yapalalela pezu kwake ipa. lafini, lalumeka ilangntye watsha, nguye obuye wenza imigudu yokumcima yena eba- leka.

U Mr. Fred. Hiles wase Dayamani obhala nge 19 March, usitumela lamachapaza alandelayo ngezelo akulo:— “ Ngo Mgqibelo, ngexesha lesine (4o’clock), kuciteke umhlaba egumbini elitile lo mnxuma okutiwa yi Kimberley Mine. Abantu abantsundu abadilikelweyo ba 9, abanye basand’ ukupandwa namhlanje bapandwe imipefumlo ingaseko.

“ Kwiveki egqitileyo abafele ecbibini eku- tiwa yi Reservoir entsha basi bhozo, ikwa ngumsebenzi webhulanti obangele ukufa kwabo ; bate baya hlamba kanti igqabi lika lonji seliba laula suke beyela.

“ Izolo, nge Cawa, intwana yomlungu ibife. keta ngompu, suke watsha, we loze komnye eqebeni wasele sifa kwalapo.”

Njengokuba izakuhlala nje i Palamente u Rulumeni ugqibe kwelokungenisa indawo yoknba kumbiwe nloliwe oyakubandakanya lo welase Maxhoseni nowase Cradock.

Indodana emhlepe engu Isaac A Smith itshone e Monti ibiqubha, kufunwe ixesha elide ingafunyanwa yada yayakufunyanwa ebunzulwini ngu matoloshe.

Ilaukazi lipambi ko Mantyi e Rini ngokubula la usana ebelilufumene. Usana lubonwe ngengalo ivelile, ekubonakala ukuba malibe lilungcwabe luhleli.

ELINYE lamapolisa awatakatwa e Dayi- mani libhubhile, seloko lingazanga lapila oko lati ladliswa.

Enyassa ama Arab asahamba ngekuba ku- ailwa okuzenza amakoboka izizwe ezimnya- ma, kangangokuba ama Afrika abaleke ayekuzifaka emadotyeni nase zingcongolweni kanti nalapo abasindile. Basuke abazingeli babo bafake umlilo kwezo zikota. Akunga- ngamadoda nabafazi nabantwana abaqo- tsekileyo kuleyominganzingo yomlilo.

U Mr. J A De Wet Umpatiswa-Bantsundu ubeke wahambele e Somerset East.

Ngo-MvulO weveki ozayo kuyakuqalwa ukusetyenzwa ngamaxesha asebusika, nawe marike amaxesha kwangokunjalo.

U Bishop wase Rini ebese Cradock nge­veki egqitileyo wamkelele e Ramenteni abantu abantsundu aba 22 ngo-Mgqibelo e St. Peter’s yama Ngesi. Inkonzo ihanji- swe ngu Rev. W. C. Wallis no Rev. H. Mtobi. Elase Cradock lincoma ukuvuma kwabantsundu imitandazo yalonkonzo. Isi- yalo kakade sibanjiswa ngu Bishop.

Mayelana nengozi apa ebuhlungu ka Captain Veldtman, ziyakuke ziginye amate noko izihlobo ezininzi zakuva ukuba useleke aqwalele ngentonga ezimbini ahlale pandle evarandeni, kuba ebesoloko elele ngenulu.

Patuleni Kakaza : Ewe sayamkela incwadi yako engomhlaba owawupiwayo. Ingangeniswa epepeni njengesaziso, into emayihlaulelwe kuba iyinto elilungelo lako wedwa engelilo lomzi wonke. Ingangeni- swa nge 15/. isisaziso.

U Rev. Canon Espin, M.A., wase Rini, nsazakuke atyelele kwela Mangesi.

U Mr. Justice Buchanan wase Kapa usahambele kuyise e Natal.

Isifo samahashe siyatyikitya e Natal kwindawo ezikufupi nolwandle.

Imbumba entsha yama Bhulu iqalwe kwa Mankazana ngase Kobonqaba ngeveki egqitileyo. Awalele.

Ikumkani, u John, yase Abyssinia, ikupe umteto wokuba ubani ofunyenwe egwada uya kususwa impumlo, yena ofunyenwe etshaya, ehlafuna icuba uya kubulawa.

Kunconywa umkuhlane ka Sir John Brand, Umongameli we Free State.

Ute u Dr. Knight-Bruce. i Bishop yase Bloemfontein ikwele ehashini yawa nalo ngase Mafeking, kwelama Betshuana, yaruneka emagxeni, kwabonakala ukuba mayiye kunyangwa e Kimberley Hospital.

Unga umzi ungesilibale ngemali ye Mvo.

Ngaleveki igqitileyo ku’she indlu yemi- gcobo e Oporto, kwatshabalala abantu aba- mashumi asibhozo.

Inkosazana, u Victoria, isahambele e Florence.

I Palamente yase Natal icela ukuba lama Bhulu akwa Zulu abandakanywe e Natala, kwakona ukuba elase Swazini li- nganikelwe e Transvaal, ze elakwa Zulu lihlonyelwe e Natal. Ezi zigqibo zitunye- lwe ku Sir Hercules Robinson.

Ibuye yahlukana i Palamente yase Natal engati iyakuhlangana kwakona ngo July.

Ngu Mr. Justice Smith oyakutabata iwonga lokuba yinkulu ye Jaji ngelixesha u Sir Henry De Villiers awelileyo.

Ezocingo ezivela e Kokstad ziti u Ndabeni ubuya evela ema Mpondweni engenandaba zimnandi. Itemba eke lako lokuba u Sigcau uyakuvisisana kakulu no Rulumente liyancipa kuba kusitiwa uziye- kelele ezandleni zo Mhlangaso nezinye inkosi kakulu. Kuko ipike no Rulumeni ngentlambo efanele ukuhamba kuyo le- ndlela imbiwayo. Ayaxokozela awa Mangesi ngeli tuba.

Lomfo ugwetyelwe ukuxhonywa e Nyara Amangesi ambiza ngamagama amaninzi kutiwa ngu Gnuka, ngu Genuka, ngu Nuka, kanti bedyuduza besenjenjalo nje bazama ukuti Nchuka.

Amapolisa apetwe ngu Sub-Inspector Wilson, e Dohne osand’ ukulanda amasela amashumi mabini aweba inkomo ngase Lujilo, kuminyaka emitatu eyadlulayo. Ikwangamapolisa antsundu la enza ezizima- nga.

Ikumkani entsha yama Jelimeni iti iziva ipilile kanye.

Liqalile kwakona ukuhla ixabiso loboya pesheya. Sikubona oku kwezocingo.

Sicela uxolo kumawetu elipezulu nge- mposiso esiyifumana ngokuti yalatwe sisi- tora sase Komani. Kuti mayelana nokuqala kwenyanga suka amanani okudla ase Dayimani adweliswa pantsi ko Komani, into ebete agilana amawetu ukungena e Komani esiti amaxabiso anyukiie. Yonke ke londleko ihla ngenxa yokuposisa kwaba shicileli.

Hina mlesi, uti ipila yintonina Imvo xa ungayitumeliyo imali ?

Ngeveki yesibini ku April, i Rnluneli, u Sir H. Robinson, usakuke ahambele e Dayimani.

Kuza kuvulwa isikolo sama Ngesi e Bhaza (Toise River).

U Mrs. Watson wehotele yase Break- fastvley, kwele Ntonga, ubhubhe ngo 23 March, ube sele kumnyaka wa 83.

Ngalo Mgqibelo (31 March) iya kuhlala e Burghersdorp i Jaji, ze ngolwesi-Bini (4 April), itete e Colesberg.

Njengoko sekwazisiwe, intlanganiso yo Manyano nge Mfundo (N. E. A.), iya kuba se Lovedale ngolwesi-Ne lweveki ezayo. Indawana elusizi ngalentlanganiso kukuba kude kube lelixesha zingaziwa bani ezona nto kuyakuhlanganwa kuxoxwe ngazo.

Iqale ngo Mgqibelo ebusuku imvula kweli letu yana yonke imini nge Sabata, kwahlwa, kwasa ngo-Mvulo ise yinto enye. Ibe nesiqabu emini, yabuya ngolwesi- Bini yabupangora.—Yimvula ebekungali- nywayo ngayo ukuba ibilixesba, sifumana kwi Almanak ye Mvo ukuba yirasi kupela into engalinywayo, nayo ukuze idliwe yi. mpahla ebusika iluhlaza.

Umboniso wezilimo waba ntsundu e Cala uya kuba ngolwesi-Hlanu lweveki ezayo.

Izikolo zangapandle zivalwa ngolwesi-Ne olu. Ngolwesi-Hlanu (30 March) yi “ Good Friday.”

R. B. M. (Queenstown) : Imali yokupi. nda isaziso yihalafu yexabiso lokuqala. Elokuqala 2/6, elokupinda 1/3.

Zeningasikangeli isaziso esitsha so W. 0. Carter & Co.

Ingesi elingu Z. B. Jansen e Richmond
lifunyenwe pambi kwe Jaji linetyala loku-
tshisa indlu yalo, lanikwa iminyaka emi-
hlanu. Ngumlilo wesitatu lo kwisitora
salo.

U Mr Fear i Station Master ease Ngqu-
ra siminxelwe yi treni senzakala ngohlobo
lokuba siyekufela e Hospital e Bhayi.

U Sergt, Brindly we C. M. R., e Mount
Frere ulindiselwe amatyala amakulu ngo-
kuba imali ngamaqinga kwase bupoli.
seni apo.

E Johannesburg kubhadwe abanye aba-
ntu ababini umlungu, ne Lawu—u George
White no Korlen—nge-Sabata engapaya.

U Mr. J. Hemming, imantyi yase Rini,
no Mr. L. Boyes, eyase Somerset, basahambe-
le e England.

Lemvula ibe nezigigaba apa e Qonce.
Inene elingu Mr. W.F Sissing lite lilinga uku-
nqanda amanzi kulomfula wama Esile, ku-
tiwa ngu Gezana, suka kwadilika udonga,
lwamngcwaba. Emva kokufunwa ufunyenwe
kona. Ube ngumnini Posi le ihamba pakati
kwe Rini ne Qonce.

U SIR T. UPINGTON ubeke wegxada e Dayi-
mani mayelana nemicimbi yababanjwa.

Amanani abavoti bomandla wase Dikeni
nowase Ngqushwa abonisa ukuba ekubeni
ngapambi ko Tung’-umlomo abavoti bebe
1023 ngoku ba 706, ngokoke inani Lincipe
nga 317 abamnyama ke abo. Pambi ko
Tung’-umlomo abavoti abantsundu babe
527. abamblope 496 Ngoku abantsundu
ha 220, abamhlope 486 Umzi ontsundu
omele lemimandla uyakuhamba ngecebo
elinzulu ukuze ilungu lawo u Mr. Innes
libuye liyibone i Palamente ngolunvulo Inza
kubako. Maube nyifuna kancinane umzi
into oyakuyenza njengokuba ongamele ka-
ngaka nje amagwaugqa anobnmpi ngakuwo.

Imvo Zabantsundu.

NGOLWESI-TATU, MARCH. 28,1888

Unyulo IXA lokuba elipesheya

e Transkei. kwe Nciba linyule
amanene ayakulimela e Palamente
selisondele. Sekumiswe usuku 24
April, 1888, ubaya kuti abanyuli
abanako, bahlangane Emtata nase
Kokstad, babeke pambi komzi awo-
na madoda bacinga ukuba akufane'e
ukumela lo mimandla mikulu mi-
bini igoselwe ngu Meja nangu
Ndabeni entweni zonyulo. Kambe
elipetwe e Kokstad, limiselwe uku-
nyula ilungu libe linye ; elonganye-
lwe ngu Major Elliot nangu Cap-
tain BlYth, liyakunyula ilungu eli-
nye nalo, ngomhla lowo. Kuya kuti
kodwa, njengokuba ematatu Embo,
amanene—Mr. Morris, Mr. Sive-
wright. no Mr. Zeitsman,
azimisele ukungena elugqatsweni,
ngokunxhamela esi sihlalo sinye
linemfanelo kuso elo, kumiswe ngu
Ndabeni usuku abaya kuti ngalo
bonke abase ncwadini yabanyuli,

kwi zitili nge zitili zelo, baye
kuvakalisa eyona ndoda, Kulawo
matatu, banga kungatunyelwa yona
e Palamente. Kwela Batembu,
nela Mamfengu, ngu Colonel
Griffith no Mr. Cloete amadoda
azimisele ukungena elugqatsweni,
efuna isihlalo esinye elinelungelo
kuso elo. Nakona ke kuya kubako
umnyadala, ngemini eya kubalulwa
ngu Meja ngolosuku, Iwesi-Bini
evekini, 24 April, abaya kuti bonke
abavoti bonde nge ofisi abalunge
nazo — ukuya kuvakalisa eyona
ndoda kula mabini abanga kunga
hamba yona ukuya e Palamente.

Ebatenjini nase Mamfengwini,
selite elomzi ontsundu makuye u
Faku e Palamente. Wenze nge
ngqondo kwelo umzi wakowetu.
U Col. Griffith linene eke lapata
pakati kwazo zonke intlanga
zakowetu. Kwindawo zonke ake
wakuzo akuko namnye umntu
ontsundu onokuti wake wahlelwa
yinxwaleko ngenx’ eno Faku.
Abesutu basamlilela nanamhla;
Abatembu ne Hewu abakayilibali
imihla eyayi ngena bunzima nabu-
rara empatweni yabo enje ngaleyo
awaye ngumpati pakati kwabo u
Colonel Griffith. Emamfe-
ngwini nakwa Gcaleka akahletywa
ngakuba ubengumpati ontliziyo
mbini, — oyilento kwabamnyama,
kanti uyenye akufika kwabe bala
lake. Igama lika Col. Griffith
livakala kamnandi nase Mampo-
ndweni. Uyindoda ebonakalisileyo
ngexesha elide kunene, ngezenzo,
nangentlalo, nangempato pakati
kwazo zonke izizwe ezimnyama ezi-
koyo apa kwa Rulumeni ukuba
ungonokutenjwa siti bamnyama.
Ukuba abe ngoti impato ka Sir G.
Sprigg yabantsundu akasayi kuyi-
xhasa e Palamente, kungokuba eyi-

qondile ukuba ayisoze imenzele
okulungileyo ontsundu, napakade.
Simtanda apo ke kanye u Colonel
Griffith. Akangene kulenqhina
ka Sir G. Sprigg izingela abantu
abamnyama. Inqhina eti ngelinye
ixesha ibahlute umhlaba (njengase
Xonxa), ngalimbi ibahlute imipu,
ide ipatelele ezintlanti zabamnyama
izenze inkomo zamawetu otshinyo-
nga. Akananto ayibukayo u Faku
ekutungweni kwezizwe ezintsundu
imilomo entweni zomzi ezibusa kuwo;
ulichasile icebo lika Sir G. Sprigg
elinxbamele ukuba ityefu ze nkanti
zityatyambe pakati kwetu, pofu
singazifuni, kuba lonto yintshaba-
lalo yomzi ontsundu. Yena ungo-
ya kuxhasa u Rulumeni oya kumi-
swa ngu Sir Thomas Scanlen no
Mr. Sauer no Mr Innes—u Rulu-
meni ongasakumcalula ontsundu
pakati kwabantwana be Nkosazana

amenze ivelisa-zindlebe, nento ema-
yipatwe ngokwevelisa-zindlebe ka-
nye. engenakulindela lizwi limna-
ndi emakosini. O Rulumeni babi-
ni ngoku; makungabiko kuposisa
pakati komzi. Uko owecala elinga-
ngi angalungelwa ontsundu, osolo-
ko esombela ngezabhokwe zemiteto
egadalala pezu kwake, ofungileyo
ukuba ontsundu makapatwe ngohlo-
bo ayakuqonda ukuba omhlope
ungu “ *Baas.”* Uko nomnye oluti-
yileyo ucalulo pakati kwentsapo ye
Nkosazana, omi kwelokuba malulu-
ngiselwe ngokufanayo usapo lwe
Nkosazana, lungati nje olunye lu-
menyelwe ipbulo elingapeliyo. U
Colonel Griffith ungoya kuxhasa
lo ke uya kuhamba ngemigaqo elu-
ngileyo. Uyakumchasa ofungele
ukwenza okungalungileyo.

Kunokubuye kubeko isiyata na
kumawetu esinokunyula u Mr.
Cloete eko u Colonel Griffith?
Asikolwa : asikolwa amaxesha ali-
waka! Waziwa ngubanina u Mr.
Cloete e Batenjini nakwela Ma-
mfengu Asinguye na ofikizolo
neliti ungowe Mbumba yama Bhulu,
okolwa ku Rulumeni ka Sir G.
Sprigg, ongakolwayo ngu Rulume-
 ni ka Sir Thomas Scanlen nowo
Mr. Sauer. Kuti kwakutiwa kuko
 nabantsundu kweliqela liti maka-
nganyulwa u Faku kodwa kutatya-
twe u Mr. Cloete siwuve umzimba
wetu uhamba. Kuba sibona abe-
gazi letu besiya ezimvikweni, nase
migibeni, ezigwini ezitiyelwe bona,
 pofu bexelelwa. Ngu Griffith
kwapela emanilile ngaye mhla ku-
votwayo, zeke nelika Faku niliyeke
kuba akalazi Amangesi, enye into
 lelokurabasa, kanti ke mhla kuvo-
twayo kuyanyaniswa Ziqeqesheleni
 kwelika Griffith ke. Elokugqibe-
la kungake kubeko bani unevoti
uyakuhlala ekaya lomini, zonke zi-
cimbe ku Griffith aze angene
enkundleni ngamanani amakulu
ayakuqonda nabani ukuba siyanya-
nisa xa siti sifuna u Rulumeni olu-
ngileyo.

EZE ZITILI NGEZITILL

Emnyameni,—Kaupe singcamle nkosi- ndini yepepa! Nantsi into nkosi yam, ndi- nesikalo madodana akowetu anelungelo eline ncasa lokuxoxa esintlanganisweni zenu. Wapela umzi! “ Yemka nofele,” litsho ngezolo i Bhulu. Ngani kule Ko- loni saxeshwa kwamzuzu ngama hashe e Mbongolo (C.M.R.), kusitiwa asina pasi *(Sect. Ill, Act* 22 *of* 1867), nka ngenyanga kuba singo Fikizolo kule Koloni? Ngati kumzuzu loinmiso usixeshisa, singafiki zolo nakule Koloni. lyiyipina yona nengeyiyo. Indidi mazime ngokuma, kuba lommiso (*merely* *Native Pass Law),* awukete ran *laqaba,* awutande kunynla *mfundisi, nankosi* yaluhlanga, *zigcau* zomzi ontsundu; kodwa uquka umzi nenkosi zawo. Nganeno kwala manzi e Gqili kuko ubushelenxa obuxakileyo bono mpilinga ukumemela ejakeni, *(to lodge in custody under the Vagrancy and Squatting Act,* 23 1879 *Section II and IV).* Kuba siyimidungela, ndwayi, matamba, otshafuza, ndiy’ esapa (kanti zimvu zama Bhulu elosapa),—luntsundu lodwana kwezi ziqingatana naba kwa nento zononibe nazona? Ke ndabeta imviko zododana lwakowenu mz’ ontsu­ndu zelube nokuhlungula intloko zoku- cinga ezintlanganisweni njengesicelo sam. Sesafela etshobeni kwinto ka Jabavu ngokutemba ukuti alingeqauke sisesemsingeni. Ngati kukaninzi umzi umenza isihlenga u Tengo. Masitembe ngoko Teugo upetele u Innes nabanye, (sibucala nomoya asibazi bonke bosixo- lela). Kaniyaneke ezingcamangweni niyicinge ngoku ncumisa njengoko sisakunina. Tengo ungabi nanto ku- gxwalwa ngamakaya, lisiko lendoda yakuxakwa ukuti, yenza kuhle ndilunge, wayexakiwe u mfundisi. Igora le Lawo liti—wakukaba nekumtya yomfazi xa ulwayo; ngako ke musa ukucenga kuba bona ngaboni. Tina apa sesingodlamini kukuya ezindadeni kukoyika o *waas uw pas.* Kaulese ezo ziqingata zalo mimiso yomibini.

Queenstown.—Ngolwesi-Tatu olugqi- tileyo 21 March, sibonele umtshato omhle kunene endibendingetandi ukuba ugqite ndingawukankanyanga kuba ubengom- nye wemitshato eseke kwatiwa yemihle apa e Komani—angade omnye ati ubu- ngapezulu kweyalapa. Kube kutshata u Jacob Ndlebe ityendyana lase Xonxa (kodwa lihlala apa), no Miss Emilv Mona eyesitatu intombi ka April Mona wakwa Bangindlala. Abapheleki abebemele icala lakulo soka ibingo Messrs Robert Mlilwana, Tom Lujie, no Miss Serrian Marutle. abakulo mntwenyana ngo Misses Margaret Mona, Filta Gazo no Mr. Meyam Nzabe. Sibonele into entle kuneue ukupuma komtshakazi eliweza evete nge Satin Silk emhlope ilokwe le inobuqeleqele bentyantyambo ezintle betu nesigubungelo sayo—Umyeni ebe- tsho kwezinzulu ezisika imbhilini

Camagu, andingeyicalucaluli imvato ebekuvetwe ugayo nangaba pheleki— ndingagqiba ipepa, ngazwinye ibinxityi- we ingubo yase mlungwini. (U Tengo makatete nabelungu aba bagoduke ngoku, impahla yabo sesikwazi ukuyi- nxiba ngoku). Siyekubonela ukubo- tshwa kwe qhina etyalikeni, sapulapula naxa Umfundisi u Rev. J. Goduka eli- bopa eliqhina ngesiyalo namazwi abu- kali, asikumbuze nezinye imini Ku- punyiwe apo kuyiwe kwindlu ebekulu- ngiselelwe kuyo “oni-ngoni” bezidlo —isidlo esikulu kunene. Umfana ube gile wawisa ukhakala lwentwekutyeba yenkabi yenkomo—Siyitye yasitya inya-

ina ngobuninzi bayo nezinye izimandi zase Mlungukazi. Ubengomnye wemi­tshato ezolileyo engamana ingati yonke ibenjato — Sibanqwenelela “impilo ne- ntlalo entle ” o Mr. no Mrs. Ndlebe.— *Ngumbhaleli.*

Main (Qitsi) Mission.—Kute ngalemini (10 March) tina apa kwamiswa itempile ngumfundisi u Rev. D. D. Young, yaha- mbiseka kakuhle ke, siyakolwa ukuba iyakuma.—Kwakona ke ngolwe 18 yadi- bana iramente yalapa e Main, ngokuza kupulapula intshumayelo yokugqibela yomfundisi wetu, kuba esishiya namhla esiya kubona izihlobo zake pesheya ko- lwandle. Inkonzo zentshumayelo zaha- mba ngoluhlobo: kwangena esama Nge- si kuqala inkonzo, eyamva yaba- ntsundu, kwaleseshwa kwi kulu linesitatu, nakwi Zenzo, sahluka samashumi amabini, isiqendwana se 17, intshumayelo eshushu kakulu ke iku Makorinte, awesibini, isahluko se 13, ezibe mandla nanzi: 5, 6, 7, 11, 12, 13, 14. Ndingasateti nge piyane, yona yayibetwa ngumfundisikazi wetu u Mrs. Young, ibetwa ngolitandayo Ilizwi lika Tixo ngokusisimanga. Yaba yimini ebalule- kileyo, eyabanga usizi kakulu. Namhla­nje ke kulusizi akutandeki kuteta, ngati asisayi kupila; kodwa ke amazwi ana- mhlanje asitutuzele kakulu, alemini ka March 20, 1888, ngalemini yaba yintlanga- niso yamaqaba, wateta shushu umfundi­si, ebonisa ngentlanga ezingalikataleliyo Ilizwi lika Tixo into eziba yiyo, wati eli lizwe lela Batwa, abalamkelanga eli Li­zwi ngokuugalamkeli kwabo abaseko. Amangqika awalamkelanga amanye akona; awaseko ama Gcaleka awalamke­langa, aweseko ngoku ke. Batembu vukaui likuni, nilamkele, ukuze nibe luhlanga yamkelani Izwi lika Tixo; watsho ke umfundisi. Wati umfundisi abadala wabayala kwincwadi ye Zenzo Zabapositile, isahluko xxii. ivesi 17. Nditi yanga Inkosi ingamgcinaadeabuye ukuba iyamvumela Inkosi, singavuya sibuye simbone.—Patuleni Kakaza.

EZE JAJI.

E KOMANI.

*Ngolwesi-Bini,* 23 *March,* 1888.

Kulomzi ele Nkosazana ibe ngu Mr. H. F. Blaine Kuqalwe

NGELOBUSELA.

*Umadlonya* ngokuba amashumi amabi­ni egusha zika Andrew Develing, ifama. Ulivumile ityala wauikwa iminyaka emi­tatu.

UKUBETA.

U *Joni,* wase Rodani e Glen Grey ngo- kubeta Umntuyedwa ngenduku noku- mgwaza ngesikali. Bahve kwa ntonjane. Ubunqhina buka Sigangalala umntakwa- bo Mntuyedwa bobokuba utike wamqu- bula pakati kobusuku ngapandle kwesi- zatu. Imibuzo ye Jaji ivelise uteto yimbi. Umbanjwa ubize inqhina awayete maze lisanyanishwe yimantyi yase Lady Frere, kwafumaneka lingaziswanga, ngoko li- ngeko, nemantyi leyo ingeko. I Jaji ite u Rulumeni seleke waziswa ngento enje- ngeyokungezi kwemantyi: xa bababa- ndezelayo abantu yimfanelo ukuba babe- ko abo basazeke bete mawaliudele Ijaji amatyala. Umbanjwa ute umkonto umniniwo ngu Sigangalala, yingozi ehle besilwa yena enqanda ihlahla. Ufunye­nwe engenatyala.

I Jaji yalate kwakona kumatyala anga- lungiselelwanga zimantyi zangapandle anjengawase Tarka, Glen Grey, nelinye lase Cathcart, yati ayisakuwateta namhla. Kugqitywe kwelokuba kuhanjiswe awase Queenstown.

UBUDLWENGU.

U *Petros* ngobudlwengu kwi Laukazi elingu Margaret Erasmus. Ubunqhina balentokazi bobokuba akazange wambona lomio ngapambi kwesi sigigaba, kanti oku kwenzeka wambiza ngegama. Unina unqhine mayelana nesikalo kwintombi yake awaya wafumana kunjeke. Igqira linike ubunqhina. Ufunyenwe engena­tyala.

UKUTWALA.

U *Gani,* ngokutwala u Constance Bar­rett intwazana eminyaka i 13. Intomba- zana ite icelwe ngumbanjwa ukuba ba- gcagce, ayavuma, kodwa umnyanzele bahamba, banduluka ngo 9 ngokuhlwa. Balala endle intsuku ezintlanu, ubekuti makagoduke akavuma, bade bafunyanwa ngamakwenkwe amabini antsundu am- godusa. Ubesenza ukutanda umbanjwa eloxesha bebesendle. Uhambe nengubo zake kwane 17s. U James Barrett ute unguyise walentwazana akazanga wam- vumela umbanjwa ukuba emke nom- ntvvana wake. Ufunyenwe enetyala wanikwa iminyaka 3 ne kati 15.

UBUDLWENGU.

*Umolos,* ingqeshemba yendoda, ugoku- dlwengula u Nodopi, umfazi, ngase Tunxe. Ubunqhina bobokuba u Nodopi nelinye ingqubakazi babesela enkanti, wave etunywe yindoda yake ukuba aze kuyitengela. Incokolise intyewu aya- howya bani. Kude kwahlwa belapo besela. Ukumbule eloxa Unodopi ukuba akako yindoda yake, wonda ngendlela. Umbanjwa ulandele, nakuba belite ingqubakazi asiyiyo indlela eya kwelake ikaya leyo. Kute kungekude lentokazi iza ngemva yeva ngesikalo, kanti kuku­ba ibe ise iquba ukutanda kwayo inqeberu. Ufunyenwe enetyala wanikwa iminyaka 7 ne kati 36.

UKUGQOBHOZA NOKUBA.

U *Jonas,* ngokugqobhoza inkanti ka Mr. Pusey, nokuba ibhotile ye sherry, neye brandy, ihempe ezintatu, umnqwazi, ibhulukwe, nebhatyi. Umelwe ngu Mr Sampson. Oku kuhle ebusuku e Tunxe ngo September, 1887. U Mrs. Pusey uvuswe yingxolo, kanti yeyokwapulwa kwezi tshixo, efikile ufumene kuko into ezimkileyo, kungeko mntu; uvale kwa­kona wabuya wavuswa, wabona Ju lelegraph, i groom, esukela abafo ababi­ni. Obe groom ubuqhina bobokuba ababafo ayibazi, ibasukele bayishiya, seliranela intonga ukuba zezabo. Aku- bangako bunqhina bumdibanisa nesi senzo u Jonas, wakululwa.

UBUSELA.

U *Piet Hart,* no *Charles Irving,* no *Barend Free,* no *Coos Meyer,* no *Jaafta Ore,* Amalawu angama sara, ngobusela begusha ezine zika Edward Field. U Mr. Sampson utandazele u Charles Irving ate uwe kwesi sono ngokusuka alandele umzekelo okohlakeleyo waba balingane bake. U Piet Hart unikwe inyanga 18,

 2 IMVO ZABANTSUNDU (NATIVE OPINION) [MARCH 28, 1888